cyanic-selkie/wikianc huggingface dataset:
اميل دورخيم
زده کړې
د ټولنې پر وړاندې د نوموړي لارې چارې دورخيم لپاره پاريس کې د سترې پوهنيزې ګومارنې د تر لاسه کولو د موکې مخنيوی وکړ. له ۱۸۸۲ څخه تر ۱۸۸۷ ز کال پورې يې په بېلابېلو ولايتي ښوونځيو کې فلسفه تدريس کړه. نوموړي په ۱۸۸۵ ز کال المان ته تګ پرېکړه وکړه، چې د دوه کالونو لپاره يې په کې د ماربرګ، برلين او ليپزيګ پوهنتونونو کې ټولنپوهنه ولوسته. لکه څرنګه چې دورخيم په بېلابېلو مقالو کې په ګوته کړي دي، نوموړي په ليپزيګ پوهنتون کې د امپريسيزم [هغه سيستم چې يوازې پر ازمايښت او قياس باندې تکيه کوي] د ارزښت ستايل او د هغه مشخص ژبه او پېچلي شيان زده کړل، چې د کارتيسي مېتود د يو څه زيات مجرد يا ذهني، روښانه او ساده نظريو پر وړاندې يې څرګند توپير درلود. نوموړي په ۱۸۸۶ ز کال د خپلې دوکتورا پايليک د برخې په توګه «ټولنه کې د کار وېش» تر سرليک لاندې خپله مسوده بشپړه کړې وه او د ټولپوهنې د نوې پوهې د رامنځته کولو پر لور يې کار کاوه.
اسلامي دینار
تاریخچه
د محمد ص په وخت کې د ساسانیانو سکې کارول کیدې چې وزن به یې ۴،۴۴ گرام نه تر ۴،۵  گرامو پورې وه. عربانو به تبادله د وزن په اساس کوله. ولې محمد د دینار وزن یو مثقال تعین کړ چې د ۷۲ وربشو سره معادل دی. او د معیار په اساس اوسنی وزن یې ۴،۲۵ دی. د عمر رض په وخت کې تولید یې قطع شو، وزن یې تر یوه مثقال پورې راوستل شو. او محمد ص یو معیار یې تعین کړ چې د اووه دینارو وزن له ۱۰ درهم سره سم وې. نو په دې اساس د یوه درهم وزن ۲،۹۷۵ گرام تقریبا (۳ گرامه) وه. او د عمر (رض) په وخت کې بسم الله پرې ولیکل شوه په لومړي ځل علی بن ابی طالب،عبدالله بن زبیر او معاویه رض خپلې سکې وکارولې. وروسته عبدالملک بن مروان خپلې سکې د مسلمانانو تر منځ اجرا کړې چې وزن یې په ډیر احتیاط سره ۴،۲۵ گرامه تعین شوی وه.
اندونزیا
د دې هیواد په څو ولایتونو کې هم د سرو زرو دینار پیل شوی چې عبارت دي له جاکارتا،سولو او آچهي او داسې نور. پاکستان: د سرو زرو نوی دینار په لومړي ځل د پاکستان په راولپندي ښار کې په کال ۲۰۰۹ کې پیل شو. البته دې ته یې لا تر اوسه د قانوني اسعارو حیثیت ندی ورکړی.
افغانستان
د سرو زرو دینار په لومړي ځل په کال ۲۰۱۴ کابل ښارکې پیل شو،او تر اوسه ورته د قانوني اسعارو حیثیت ندی ورکړل شوی.
په کاناډا کې مذهبي خپلواکي
په کاناډا کې مذهبي خپلواکي، د اساسي قانون تر مخې خوندي حق دی، دين منونکو ته اجازه ورکوي چې، بې له کوم محدوديت يا لاسوهنې څخه په خپلواک ډول سره راټول او عبادت وکړي.
حقوقي بنسټونه
د کاناډا ولايتونو ځانګړي بشري حقوق جوړ کړي، کوم چې خلکو ته د وړ ځای ورکولو لپاره څرګند دي. د مونيتوبا بشري حقوقو د نهمې برخې لومړۍ مادې، (دال) فقره توپيري چلند داسې تعريفوي : «د يو شخص يا يوې ډلې د خاصو اړتياوو لپاره د وړ ځای په برابرولو کې پاتې راتلل، که چېرته دا ځانګړې اړتياوې د منع شوو بنسټونو پر بنسټ وي». دا ايالتي قوانين، په خپل قلمرو کې ټول فعالين (که کارکوونکی وي، خدمات وړاندې کوونکي او د ځمکو څښتنان وي) مکلف ګرځوي، تر څو د ګڼ کلتوريزې ټولنې د ساتنې لپاره د ځای ورکولو دندې ته درناوی وکړي.
پاملرنه
پاملرنه په ټولنیز ماحول کې
ټولنیزه پاملرنه د پاملرنې یو ځانګړی ډول دی، چې په یوه ټولنیز چاپېریال کې د محدودو پروسس کوونکو سرچینو تخصیص یا ځانګړي کول پکې شامل دي. د ټولنیزې پاملرنې په اړه پخوانۍ څېړنې ډېری پر دې موضوع بحث کوي چې پاملرنه څه ډول د اړوندو ټولنیزو محرکاتو لکه د نورو اشخاصو مخونو او د دوی د ځیر کتلو لورو یا جهتونو ته وراوړي. نورو ته د توجه خلاف، ځینو څېړنو بیا ښودلې چې په ځان پورې اړوند معلومات لکه خپل مخ او نوم په اوتومات ډول پاملرنه راجلبوي او له نورو سره د اړوندو معلوماتو په پرتله یې پروسس ته لومړیتوب ورکول کېږي. نورو ته د توجه او ځان ته د توجه یا پاملرنې ترمنځ دا متضادې اغېزې په یوه وروستۍ تحلیلي مقاله کې د یوه ترکیبي لید لامل شوې چې وایي ټولنیزه پاملرنه د دوو قطبي حالتونو په توګه کار کوي: په یوه خورا سخت حالت کې فرد تمایل لري چې د نورو پر ځای یې پام خپل ځان ته وي او له ځان سره اړوندو معلوماتو ته لومړیتوب ورکوي؛ او په بل اړخ کې، پاملرنه نورو اشخاصو ته اوړي ترڅو د دوی ارادې او غوښتنې معلومې کړي. ځان ته پاملرنه او نورو ته پاملرنه د ټولنیزې پاملرنې د یوه تړلي منظر دوه سرونه په ګوته کوي. په یوه مشخص رفتاري ماحول کې هغه میکانیزمونه چې دا دوه قطبونه د بنسټ په توګه ږدي، ښایي له یو بل سره تعامل او سیالي وکړي ترڅو د ټولنیزې توجه برجسته نقشه مشخصه او موږ هماغه لوري ته ورواړوي. د دغو دوو رفتاري یا چلندي او ذهني پروسو تر منځ غیر متوازنه سیالي د ذهني اختلالاتو او عصبي علایمو لکه د ځان‌پال منظر (autism spectrum) اختلالات او ویلیم سنډروم علایمو (Williams syndrome) لامل شي.
کرېسټوفر هېچنز
د هېچنز سیاسي نظریاتو د هغه د ژوند په بهیر کې خورا وده وکړه. هغه په اصل کې ځان د یو دیموکراتیک سوسیالیست په توګه تشرېح کاوه، هغه د خپل ژوند په لومړیو کې د بېلابېلو سوسیالیستي سازمانونو غړی و. هغه د امریکا د بهرنۍ پالیسي پر جنبو لکه په ویتنام شیلي او ختیځ تیمور کې پر مداخله، نیوکه لرله، که څه هم د کوسوو په جګړه کې یې له متحده ایالاتو څخه ملاتړ وکړ. هېچنز په‌خپله سیاسي فلسفه کې د امریکا د انقلاب او اساسي قانون پر مرکزیت ټینګار کړی. هېچنز د سقط/نقصان په اړه پېچلي نظریات لرل؛ په ډېری مواردو کې له اخلاقي پلوه ورسره مخالف و او باوري و چې جنین د شخصیت مستحق دی، په ورته حال کې یې د قانوني کېدلو اړوند مبهمې او بدلې نظریې لري. هغه د هم‌جنس پالانو او وسلې له حقونو څخه ملاتړ کاوه حال دا چې د نشه‌يي توکو پر وړاندې د جګړې مخالف و. د ۱۹۹۰یمې لسیزې له پیل سره په ځانګړې ډول د سېپټمبر تر یوولسمې وروسته د هغه سیاستونو په پراخه کچه ښي اړخ ته تلوسه لرله، خو هېچنز د محافظه کار پر نومولو اعتراض درلود. د ۲۰۰۰مې لسیزې په بهیر کې یې د افغانستان او عراق پر یرغل بحث وکړ، د ۲۰۰۴ کال په ټاکنیزو سیالیو کې یې د جورج ډبلیو بوش بیاټاکنه تایید کړه او اسلام یې د لویدیځې نړۍ لپاره لوی ګواښ وباله.
ارخانګلسک
{| class="js-no-interprojets" style="border-collapse:collapse;width:100%;margin:1em; padding-right:6px;font-size:100%;;font-weight:bold;font-family:Bahij Zar; background:none;"
صرف
صرف (په انگرېزي: Morphology) يا مورفولوژي د یوناني کلمو مورفو او لوجي څخه چې د شکل او صورت مانا لري جوړه شوې ده. په لغوي لحاظ دا کلمه د یوې ژبې د لفظي اشکالو دعلم ، پوهې او پېژندنې په مانا راغلې ده ؛ اوس داسې تعریف شوې. موروفولوژي د تشریحي ژبپوهنې یوه څانگه ده په هغې کې د یوې ژبې مورفیمونه او دهغو جوړښت تر څېړنې او مطالعې لاندې نیول کېږي.
زوکړه
اخځليک
۲-
پاول فلورنسکي
د ژوند لومړي وختونه
فلورنسکي د خپل عالي ښوونځي زده کړې (۱۸۹۳ – ۱۸۹۹) په تبيليسي کلاسيک لېسه “Tbilisi classical lyceum” کې بشپړې کړي، چې بېلابېلو ملګرو يې وروسته ځانونه د همدې لېسې په زده کوونکو کې ګڼل، چې له ډلې يې د روسي “Cubo-Futurism” بنسټګر ډيويډ برليوک ‘David Burliuk’ يادولی شو. په ۱۸۹۹ ز کال کې فلورنسکي يو مذهبي کړکېچ وزغمه، چې د لوی تولستوی په کتنې پورې يې اړه لرله او د پوهنيز مثبت اصالت او هوښيارۍ يا معقوليت د بريدونو او نسبيت د پوهاوي له امله رامنځته شو، چې د نوموړي په کورنۍ او عالي ښوونځي کې د هغه د لومړني جوړښت بشپړونکې برخه وه. نوموړي د نظرياتو په رامنځته کولو سره په خپله د حل لارې جوړولو پرېکړه وکړه، چې ښايي د رياضياتو پر بنسټ به معنوي او پوهنيز ليدونه همغږي يا پخلا کړي. نوموړی د سترواک مسکو پوهنتون “Imperial Moscow University” د رياضياتو څانګې ته ننوت او د نيکولای بوګايف “Nikolai Bogaev” تر لارښوونې لاندې يې زده کړه وکړه او د نوموړي له زوی اندري بيلي ‘Andrei Bely’ سره ملګری شو، چې راتلونکی شاعر او د روسي سمبوليزم تيوريست و. هغه د جورج کانټور ‘Georg Cantor’ د سيټ نظريې ته په ځانګړي ډول راکښل شوی و.
په ايکليسياسټيکل اکاډمي
مايکل هېګميسټر “Michael Hagemeister” چې د صهيون د مشرانو د تړونونو “The Protocols of the Elders of Zion” په نوم خپل کتاب له امله خورا پېژندل شوی دی، وروستۍ څېړنې يې د منلو وړ ګرځولې ده، چې د سامي ضد مواد چې د مستعار نوم له مخې ليکل شوی دي، د فلورنسکي په لاس کې دي. د فلورنسکي ژوند ليک ليکونکی اورېل پيمان “Avril Pyman” د يهوديانو په اړه د فلورنسکي دريځ په متني ډول د يادې دورې لپاره د لېبرالي کره کتونکو تر منځ د منځلاري په توګه ارزوي، چې د لرغونې روسيې د وروسته پاتې والي د پېښې او د Black Hundreds په شان د خپرونو د پارونکو د کړو وړو په وخت کې تر نيوکې لاندې نيول شوي دي.
مخ پر ودې هېوادونه
د هېوادونو په طبقه بندي کې کارېدونکي اصطلاحات
د ودې د نابرابرو کچو له امله د هېوادونو د طبقه بندي په موخه له ګڼ شمېر اصطلاحاتو نه کار اخیستل کېږي. د هر هېواد طبقه بندي، د هغو د سرچینو له مخې توپیر مومي، ان ځینې وختونه، دغه طبقه بندۍ او یا هم له ځانګړې ترمینولوژۍ نه ګټه اخیستنه، ملنډې وهونکې بلل کېږي.
نسيم گل توتاخېل
مخينه
ښووند پوهاند نسيم گل توتاخېل په پښتو دری، جرمني او انگليسي ژبو لیک لوست او تدريس کولای شوای. تر يوې اندازې پورې په عربي ژبه هم پوهېده. په معاصره ټيکنالوجۍ يې ځان پوه کړی وو او د تدريس په چارو کې يې له ټولو اړينو ټيکنالوجیکي او برېښنايي وسايلو کار اخيست.
اخځليک
وېشنيزه:پښتانه سياستوال وېشنيزه:پښتانه ليکوال وېشنيزه: افغاني ليکوال وېشنيزه: پښتانه وېشنيزه: افغانان
لرغونی یونان
لرغونې دوره
د للانټین جګړه (تر میلاد مخکې شاوخوا ۷۱۰ – تر میلاد مخکې شاوخوا ۶۵۰) د لرغوني یونان د دورې لومړنۍ مستنده جګړه ده. دا جګړه د دوو مهمو قطبونو (ښاري دولتونو) «خالکیس» او «ارټریا» تر منځ د «اوبویا» سیمې د ښېرازه دښتې «للانټین» پر سر ونښته. داسې ښکاري چې دواړه ښارونه د اوږدې جګړې په لړ کې مخ پر ځوړ وو، که څه هم «خالکیس» ته د بریالیتوب نوم ورکړل شوی دی.
مطیع الله عابد
دا د هغه وخت خبره ده چې شهید داود خان لا شهید شوی نه وه. بلکې هیڅوک هم لا شهید شوی نه و. ظاهر شاه باچا وه. د مشرانو خبره د هغه ورځو خبره وه چې پاکستان مات شوی وه. د کندوز د زاخیلو د خمدان په کلي کې د ریس منور خان د زوی محمد مالک نور په کور کې دریم هلک پیدا شو،نیکه ورته شمس الله ، پلار ورته عابد الله او د جومات ملا ورته نوم دپاره مطیع الله خوښ کړو. خو پچه کې د ملا د خوښې نوم راغلو.خو پلار ې ویل چې زه به ورته عابد وایم. دا ماشوم د همدې کلي په خړو کوڅو کې لویدو او د سه درک په نوم ابتدایه مکتب ته لاړو. لا ې د دوو کالو پورې د استاذانو شنې لختې نه وې خوړلې چې ټول هیواد د سرې لختې لاندې راغلو .سپین او شنه د سرې لختې نه په منډه شول چې دې کې د ریس منور خان منوره کورنۍ هم شامله وه. ماشوم عابد د خپلې کورنۍ سره ننگرهار کې د کوټ ولسوالۍ کې ماماگانو کره لاړو او بیا د هغې ځای نه د یو ماشوم مهاجر په شان د ماماگانو په اوږو پیښور ته ورسید.
د استرالیا تاریخ
تاریخپوهنه
د سټوارټ مکینټایر په وینا، د استرالیا لومړني تاریخونه، لکه د ویلیم وینټورت او جیمز مکارتور تاریخونه، هغه متنازع اثار وو چې په دې مستعمره کې د عامه افکارو او د برتانوي حکومت پر پالیسیو د اغېزو ښندلو لپاره لیکل شوي. وروسته له هغه چې په ۱۸۵۰ کلونو کې استرالیایي مستعمرې خپلواکې یا کورواکې شوې، استعماري حکومتونو داسې تاریخونه رامنځته کړل چې هدف یې له انګلستان څخه د کډوالۍ او پانګونې هڅول وو. له ۱۸۹۱ کال څخه د استرالیا په پوهنتونونو کې د مسلکي علمي تاریخ په پیل کې د استرالیا د تاریخ د تفسیر لپاره د یوه امپراتوري چوکاټ سلطه لیدل شوې، چې په کې استرالیا له بریتانیا څخه د خلکو، بنسټونو او کلتور له بریالي لېږد څخه راڅرګنده شوه. د استرالیا د تاریخ د امپراتوري مکتب اوج د برتانیې د امپراتورۍ د کامبرېج تاریخ استرالیایي ګڼه وه، چې په ۱۹۳۳ کال کې خپور شو.
بیولوژيکي جګړه
بیولوژيکي وسلې ښايي پر دښمن د ستراتيژیک یا تکتیکي برلاسیتوب لپاره په بېلابېلو ډولونو وکارول شي. د ځینو کیمیاوي وسلو په څېر ښايي بیولوژيکي وسلې هم سیمې ته د ننوتو د مخنیوونکو وسلو په توګه ګټورې وي. دغه عوامل ښايي وژونکي وي یا نه وي او ښايي موخه یې یو فرد، د خلکو یوه ډله یا حتا ټول جمعیت وي. دغه وسلې ښايي د ملي دولتونو یا غیر ملي ډلو له‌خوا وپېرل شي یا زېرمه شي. که یو ملي دولت په پټ ډول استفاده ترې وکړي، ښايي بیوترورېزم وبلل شي.
سردار محمد عزیز خان
سردار عزیز خان زوکړه... د سردار محمد نادر شاه ورور د سردار محمد داود خان پلار. نوموړی د له په ۶ د جون ۱۹۳۳م کال هغه وخت چې په المان کې د افغانستان د سفیر په توګه دنده ترسره کوله د (سید کمال) په نوم د یوه افغان ځوان لخوا چې د چپلې توپانچې سره په المان کې د افغانستان سفارت ته ننوتی وو، ووژل شو. د نوموړی له مرګ وروسته د عزیز خان جسد کابل انتقال او د مرنګجان غونډې کې خاورو ته وسپارل شو. د عزیز خان له وژنې وروسته سید کمال د المان د حکومت له لوری د برلین په پلوتزیسني بند خونه اعدام شو.
جاوېد اقبال رمدايي
پوځي او تعلیمي مخینه
جاوېد اقبال رمدايي د سند ولایت د پلي پوځ په يوې فرقې کې چې د پاکستاني پوځي دود لمخې ۶۲ م PMA نومېږي په ۲۴م اکتوبر کې کال ۱۹۸۰ زېږدي خپله دنده پیل کړې وه. ښاغلي اقبال د خپلې پوځي دندې په پړاؤ کې د پوځ ټول تمریناتي کورسونه ترسره کړي او همدارنگه د پاکستان څخه دباندې یې هم پوځي زده کړې کړي دي. ده خپل د دندو په لړ کې ملي او نړېوالو پوځي دندو کې د بولندوی په توگه برخه اخيستې. دغه جنرال د کوټې له کمانډ اېنډ چيف کالج پوهنځي څخه، ډفنس سرویسېس کمانډ او سټاف کمانډ کالج په بنگله دېش له ډهاکې څخه فارغ شوی. همدارنگه د انگلستان له رايل ډفنس کالج څخه یې هم پوځي زده کړې ترلاسه کړي او دوه ماسترۍ لري چې يوه یې د جگړې په هکله زده کړو کې اخیستې او بله یې د اسلام آباد او انگلستان د کنگز کالج لندن څخه په گډه په تگلاریزو چلندلار کې اخیستې. ده په نیويارک کې د ملگرو ملتونو په نړېوال مرکز کې د پاکستان دايمي استازي د مشاور دنده هم ترسره کړې. دغه جنرال دوه ځلې د پلي پوځ او پلي بولندويانو سالاري کړې. د مېجر جنرالۍ په وخت دی د جنرال بولندوی په توگه (GOC) د ۱۹مې فرقې لپاره د اورپکو سره د جگړې په تکل سوات ته ولېږل شو. په هغه جگړه کې ده خپل پوځ ته امر وکړ چې د اورپکو په لور مخامخ جگړه پيل کړي چې په ترڅ کې یې دی ټپي هم شو. دغه مهال جگړه د سوات سیمې په نصرت دره کې پرمخ روانه وه. له همدې دندې وروسته یې د اسلام آباد په امر عمومي لارښود په توگه د B- Division او پلي پوځ جگړه ییز پوهنځي کې مقرر کړ چې ورته NDU وايي.
مینا ګل
سندرې
د میناګل له مشهورو سندرو څخه یوه هم خپل یار(توره چې تیریږي نو ګوزار لره کنه) ده. https://youtu.-TNVk
صدیق منصور انصاري
لومړنۍ زده کړې
لومړنۍ زده کړې یې د جلالکوټ ښار په تجربوي ښوونځي کې پیل او د منځینو زده کړو لپاره د افغان سید جمال الدین لېسه کې شامل او په ۱۳۷۱ لمریز کال د افغانستان خپلواکۍ ګټلو وروسته بېرته خپل پلرني ټاټوبي ته راستون او د ننګرهار عالي لېسې له دولسم ټولګي فارغ شو.
ایتوپیا
د اېتوپيا ژبې
انګلیسي هغه بهرنۍ ژبه ده چې په پراخه کچه ویل کیږي، په ثانوي ښوونځیو او ټولو دریمو زده کړو کې د لارښوونې وسیله؛ فدرالي قوانین هم په برتانوي انګلیسي ژبه د فدرالي نیګاریت ګزیټا په شمول د 1995 اساسي قانون کې خپاره شوي دي.[375]
ايمي نيوتر
نيوتر تر 1933ز کال پورې د ګوټنګن د رياضياتو د څانګې يوه مهمه غړې پاتې شوه؛ کله کله به د هغې زده کونکي د "نيوتر هلکان" په نوم يادېدل. په 1924ز کال کې، هالنډی رياضي پوه «B. L. van der Waerden» د هغې له کړۍ سره يوځای شو، او ډېر ژر د نيوتر د اندونو مخکښ وړاندې کونکی شو؛ د هغې اثار د نوموړي د 1931ز کال د اغېزناک درسي کتاب «عصري الجبر» د دويم جلد لپاره بنسټ و. په 1932ز کال کې په زيورخ کې د رياضي پوهانو په نړيواله غونډه کې د نوموړې د عمومي وينا تر وخته، د هغې الجبري ځيرکتيا په ټوله نړۍ کې پېژندل شوې وه. له هغې وروسته کال کې، الماني نازي حکومت يهوديان د پوهنتونونو له دندو لېرې کړل، او نیوتر د پنسلوانيا د براين ماور په کالج کې د دندې تر لاسه کولو لپاره متحده ايالاتو ته ولاړه، چېرته چې نوموړو د نورو تر څنګ « Marie Johanna Weiss, Ruth Stauffer, Grace Shover Quinn» او «Olga Taussky-Todd» د دوکتورا او فوق لسانس ښځينه محصلينو ته تدريس وکړ. په همدې وخت کې، نوموړې د پرنسټن، نيورجسي د لوړو زده کړو انيستيتيوت کې هم تدريس او هم څېړنې وکړې.
تعصب
تاريخي تګلارې
د تعصب په اړه لومړۍ رواني څېړنه، په ۱۹۲۰ ز کال کې تر سره شوې ده. په دې څېړنه کې هڅه شوې ده چې د سپين پوستو غوره والی ثابت کړي. په ۱۹۲۵ ز کال کې د توکم په اړه له درې اويا ترسره شوو څېړنو څخه يوه لیکنه دې پايلې ته رسېږي چې، دا څېړنې د «سپين توکم ذهني غوره والی ښيي». دې مطالعې او نوروڅېړنو ډېری ارواپوهان په دې اند کړي دي چې، تعصب د کم اهميته توکم په وړاندې طبيعي غبرګون دی.
په ۱۹۷۰ يمو کلونو کې څېړنو وښودله چې، د تعصب موخه د خپلې ډلې په پلوي ولاړه ده، نه د بلې ډلې په وړاندې پر منفي احساس. مارلين بروير وايي: شونې ده ،تعصب له نورو ډلو څخه د کرکې پر بنسټ رامنځته نه شي، بلکې د خپلې ډلې په دننه کې د ستاينې، خواخوږۍ او باور ساتلو له مثبت احساس څخه جوړ شي.
په ۱۹۷۹ ز کال کې توماس پيټيګرو، په تعصب کې بل ته د تېروتنې د نسبت او د هغې ونډه تشرېح کړه. بل ته د تېروتنې نسبت هغه مهال رامنځته کېږي، کله چې د يوې ډلې غړي (۱) له ډلې څخه د باندې منفي چلند له تمايلاتي لاملونو سره تړي (د ډلې د داسې داخلي چلند په پرتله زيات) او (۲) د يوې بهرنۍ ډلې د مثبت چلند لامل له لاندې څخه يو زيات بولي: (الف) يو تصادفي يا استثنايي حالت، (ب) بخت يا ځانګړی غوره والی، (ج) زياته هڅونه يا کوښښ، او (د) د حالت لاملونه».
يوين برو ۱۹۹۶ز استدلال کوي چې:  له تعصب سره په انفرادي ډول چلند نه شي کېدای، يو څوک بايد د ډول ډول تعصبونو په اړه د جلا جلا شخصيتونو د ځانګړتياوو په په اړه بحث وکړي. د هغې نظريې تعصبونه، د ټولنيزې دفاع په توګه تعريفوي، نوموړې د تعصبونو تر منځ توپير کوي، چې هغه دا دي: د وسواسي شخصيت جوړښت، چې په لومړي سر کې له يهود ضد سره اړيکه لري، د بې ځايه هيجاني شخصيتونو، چې په لومړي سر کې له توکمپالنې سره اړوند دی، او ځان خوښونکی شخصيت چې له جنسي توپير سره اړه لري.
ننني اندونه او تجربوي موندنې
بله موډرنه تیوري، د ګډ ګواښ نظريه ده، کومه چې والټر جي سټيفن جوړه کړې وه. دا نظريه، د تعصب د ډېرو نورو رواني څرګندونو او د خپلې بهرنۍ ډلې له چلند څخه راولاړه او په دې څرګندونو باندې درېدلې ده، لکه : د حقيقت مننونکي ټکر نظريه او سمبوليکه توکمپالنه. هغه د ټولنيز هويت نظريه، د خپل اند د روغتیا لپاره د بنسټ په توګه کاروي، کومه چې اټکل کوي، چې افراد په ډله یيزه توګه کار کوي، چېرې چې د يوې ډلې غړيتوب د يوه کس د هويت يوه برخه جوړوي. د ګډ ګواښ نظريه، په دې باور ده چې، د بلې ډلې په وړاندې تعصب او توپيري چلند هغه وخت رامنځته کېږي، کله چې خلک بلې ډلې ته د ځان لپاره په يو ډول ګواښ سره ګوري. د ګډ ګواښ نظريه څلور ګواښونه راپېژني:
د مرجان سپینېدل
سپین شوي مرجان ژوند ته دوام ورکوي، خو د ناروغۍ او لوږې په وړاندې ډېر زیان منونکي دي. زوګسانتیلا تر ۹۰ سلنې پورې د مرجان انرژي برابروي، لذا کله چې زوګسانتیلا خارجېږي، مرجان د مغذي توکو څخه بې برخې کېږي. یو شمېر مرجان، عادي حالت ته د شرایطو د بېرته راوګرځېدو په صورت، رغېږي او ځینې مرجان کولی شي ځان تغذیه کړي. که څه هم زیاتره مرجان د زوګسانتیلا پرته له لوږې سره مخ کېږي.
ډله ییز سپینوالي پیښې
ساینس پوهان په دې باور دي چې ترټولو پخوانی پیژندل شوی سپینېدل د پخواني ډونین (فراسنیان / فامیناین) دوران سپینېدل ؤ، چې د سمندر سطحې د تودوخې د درجو د لوړېدو له امله هم رامنځته شوی ؤ. دا پېښه د ځمکې په تاریخ کې د ډېرو لویو مرجاني پرښو د له منځه وړلو لامل شوه.
د اسټرالیا د ټاونسویل د مرجاني پرښو د څارنې نړیواله شبکې (Global Coral Reef Monitoring Network of Townsville) څخه د کلیو ولکنسن په وینا، په ۱۹۸۸ کې د ډله ییز سپینوالي پېښه چې د هند سمندر په سیمه کې وشوه، د سمندر د تودوخې په درجه کې د ۲ سانتي ګراد لوړوالي له امله اوهمدارنګه په ۱۹۹۷ – ۱۹۹۸ کال کې د ال نینو پیاوړې پېښه وه.
بلګورود
{| class="js-no-interprojets" style="border-collapse:collapse;width:100%;margin:1em; padding-right:6px;font-size:115%;;font-weight:bold;font-family:Bahij Zar; background:none;" بلګورود Белгород يو ښار دی چې په روسیه کې موقعیت لري. دا په بلګورود اوبلاست کې موقعیت لري.
جان انټوني کوپلنډ
جان انټوني کوپلنډ (د ۱۸۳۴ ز کال د اګسټ ۱۵مه – د ۱۸۵۹ ز د ډسمبر ۱۶مه) د «شمالي کارولینا» ایالت په «رالي» ښار کې آزاد وزېږېد [یعنې غلام نه و]. مور یې «ډیلیلا ایوانز» او پلار يې «جان کوپلنډ» دوه‌ رګه وو. دوی په ۱۸۳۱ز کال کې واده کړی و. ډيلیلا آزاده زېږېدلې وه او خاوند یې د خپل بادار په وصیت آزاد شو. په ۱۸۴۳ ز کال کې يې کورنۍ شمال ته لاړه، هلته د «اوهایو» ایالت په «اوبرلین» ښار کې د تور پوستانو د غلامۍ له منځه وړلو له مرکز سره یوځای شول، نوموړی وروسته بیا د اوبرلین په کالج کې ابتدايي برخې ته شامل شو. دی په ۱۸۵۸ ز کال کې د اوبرلین-ولینګټون ژغورنې  له مهمو مشرانو نه و چې له امله یې تورن شو، خو محاکمه نه ‌شو. کوپلنډ پر «هارپرز فري» سیمې د برید لپاره له جان براون سره یوځای شو، له براون پرته د جان براون د بریدګرو یوازنی غړی و چې ډېر مشهور و. له اوهایو نه«چارلېز ټاون» ته یو پوځي افسر راغی، تر څو ده ته خپل تور واوروي. ښاغلی کوپلنډ د دویم ځل لپاره بغاوت ته د غلامانو پر هڅولو او وژنو تورن شو. په پای کې مجرم وګڼل شو او د ۱۸۵۹ ز کال د ډسمبر میاشتې په ۱۶مه نېټه اعدام شو، چې د اعدام د نندارې لپاره یې ۱۶۰۰ کسان راغلي وو. کورنۍ یې هڅه وکړه، چې جسد یې ترلاسه کړي، خو ونه ‌توانېدل. ځکه د طب محصلینو يې جسد د اناتومیکو څېړنو لپاره وړی و.
انټرکانټینینټال هوټل کابل
انترکانتینینتال هوتل یاهم انټر-کن په انګلیسي Hotel Inter-Continental Kabul) هوټل د کابل ښار په باغ بالا (لوړ باغ) تپه کې په ۱۹۶۹م کال کې د محمد ظاهر شاه لخوا رغول شوی هوټل دی. کانټینینټال هوټل د کابل ښار پروان کارتې (کارته پروان) سیمه موقیعت لري، یاد پنځه ستوریز هوټل ۲۰۰ اتاقه د کندهار، بامیان، پنجشیر او کابل په نومونو نومول شوي څلور لوی صالونونه باغ او د لمبا حوضونه لري.
په سعودي عربستان کې دیني آزادي
د ديني آزادی حالت
دوه اخترونه، چې یو د روژې په پای کې کوچنی اختر او بل د حج نه وروسته لوی اختر او د سعودي ملي ورځ، په سعودي عربستان کې یوازینۍ ملي رخصتۍ ده. برعکس، د میلاد النبی (ص)نماځنه او د مشهورو مسلمانانو مقبرو ته تلل منع دي، که څه هم د نورو په پرتله په ځینو ټولنو کې د دې قوانیو پلي کول له نرمښت سر مل دي او شیعه مذهبو ډلو ته د عاشورا د لمانځلو اجازه ورکول کېږي.
بودایي فلسفه
د بودايي فلسفې تاریخي پړاوونه
د دغو درېیو پړاوونو بېلابېل اساسات په فلسفه او د بودایېزم د هغو بېلابېلو فرقو په نړۍ‌لید کې چې وروسته را څرګندې شوې، راغلي یا یې ډېره وده کړې ده.
بودا
په دې اړه علمي نظریات مختلف دي چې ایا په‌خپله بودا هم په فلسفي څېړنو کې ښکېل و که نه. بودا (تر میلاد وړاندې پنځمه پېړۍ) یو هندي شمالي سرامانا (سرګردانه زاهد) و چې لارښوونې یې په پالي نیکایاها او اګاماها او همدا راز په ځینو نورو لیکلو ټولګو کې شته او ساتل شوې دي (چې په ټول کې د لومړنیو بوايي متنونو په توګه پېژندل کېږي). د دغو متونو نېټه معلومول ګران کار دی او په دې اړه هم نظرونه بېلابېل دي چې د دغو مطالبو څومره اندازه یوازې یوه مذهبي بنسټګر ته ور ګرځي. په داسې حال کې چې د بودا د لارښوونو تمرکز د نیروانا د «خیر» تر ټولو لوړې مرتبې ته پر رسېدو دی، خو بیا هم د انسان د کړاو د سرچینې، د شخصي ماهیت او هویت او د نړۍ په اړه د پوهې ترلاسه کولو د پروسې تحلیل هم لري.
د جاسوسۍ او پېژندلو الوتکې
څارگره او پېژندلو الوتکه هغه الوتکه ده چې دوی وسلې یا بم نلري چې د وسلو پر ځای د انځور کښنې او سېگنل څارگریزو موخو لپاره ترې کار اخېستل کېږي. په افغانستان کې دې ډول الوتکو ته بې پیلوټه الوتکی وایي چې په قبایلي سیمو کې یې وگړي د غنگۍ په نامه هم پېژني.
لویدیځه نړۍ
سریزه
لویدیځ کلتور د لرغوني منځني ختیځ د ډېرو پخوانیو تمدنونو په مټ اغېزمن شوی دی، لکه فلسطین، مینان سریت، سومر، بابل او همداشان لرغونی مصر. د دې ټولو سرچینه د مدیترانې حوزه او شاوخوا سیمې دي. لرغون یونان او لرغونی روم په معمول ډول د لویدیځ د تمدن زانګو بلل کېږي. یونان پر روم باندې خورا پراخ اغېز درلود. یونان زیاتره پر فلسفې، دیموکراسي، علم، ښایست پېژندنې او همداشان د خپلو طراحیو او ودانیو د معماریو له امله زیات اغېز پرېیښی او روم بیا پر هنر، قانون، جګړې، حکومتولي، جمهوریت غوښتنې، انجینري او مذهب باندې خورا پراخ اغېز درلودلی. لویدیځ تمدن همداشان له مسیحیت سره کلک تړلی بلل کېږي (او تر یوه بریده پورې له یهودیت سره)، چې دا هم په خپل وار سره د هلنیسټي فلسفې او رومي کلتور په مټ بڼه نیسي. په معاصره دوره کې، لویدیځ کلتور په کلکه سره د رنسانس، د کشف او روښانتیا او د صنعتي او علمي انقلابونو تر اغېز لاندې راغی. په ۱۵ او ۲۰ پېړیو کې د ځینو لویدیځو ځواکونو له خوا د پراخ امپریالیزم، استعمار او مسیحیت له لارې او بیا وروسته د پراخ کلتور په صادرولو سره،  د نړۍ زیاتره سیمې په پراخه کچه د لویدیځ تر کلتور لاندې راغلې، کوم چې دې پدیدې ته یې د لویدیځتوب (غربي سازي) کلیمه هم کاروله.
تاریخ لیکونکي، لکه کارول کویګلي د «تمدنونو په تکامل» کې پر دې باور دی چې د لویدیځ تمدن له میلاد نه ۵۰۰ کاله وروسته یعنې د لویدیځ روم د سترواکۍ له بشپړ ماتې وروسته رامنځته شو او په دې سره یې د نویو ایډیاګانو د غوړیدو لپاره تشه رامنځته کړه، چې په کلاسیک ټولنو کې دا کار ناشونی و. په دواړو برخو کې، یعنې د لویدیځ روم د سترواکۍ په سقوط او رنسانس سره، لویدیځ (یا هغه سیمې چې وروسته د لویدیځ په کلتوري مرکز واوښتې) لومړی یې د پام وړ انحطاط دوره تجربه کړه او بیا وروسته یې مجدده سازګارتیا، مجدده جهت ګیري او د موادو، تکنالوژي او سیاست د پام وړ پرمختګ تر لاسه کړه. دغې ټولې زریزې ته د منځنیو پېړیو په سترګو کتل کېږي، چې لومړۍ برخې ته یې «توره پېړۍ» ویل کېږي، چې په دې دوره کې رنسانس رامنځته شو.
گيزاب ولسوالۍ
سرچينې
وېشنيزه:د دايکندي ولايت وېشنيزه:د افغانستان ولسوالۍ
قیاس
قیاس
ژباړه، اوډنه، او اختصار: علی الله متوکل الرحمن
دا او دي ته ورته سوالونو لپاره د لاندي لیکني لوستل اړین دي.
او په اصطلاح کي د حکم لپاره فرعه د علت په لرلو سره پر اصل قياسول دي.
اعتراض: د معدومینو په منځ کي قیاس نسته یعني کوچنی، چي معدوم العقل دی پر ليوني نه قياسيږي، چي دا هم معدوم العقل دی؛ ځکه د اصل او فرعي اطلاق نه پر کیږي ليونی؛ خو د کوچني نظير ندی، نو دا اعتراض باطل دی.
ژباړه: بني اسرائیل پر سمه لاره وه؛ خو کله چي د بنديانو ښځو اولادونه  په کښي ډیر سول، نو قیاس یي شروع کړ، هم خپله ګمراهان سول او هم يې نور ګمراه کړل.
د قیاس د حجت والي لپاره دلایل
نو رسول اکرم 3 معاذ > ته ولي وویل: فان لم تجد في کتاب الله. يعني که دي په قرآن کي د هغه حکم پیدا نکړ، نو څه به کوې؟! دلته د لم تجد څخه مراد نه موندل دي او دا د لم یکن په معنی نه دی يعني نه پیداکول دا معنی نلري، چی هغه شی نسته.
د ډيرو صحابه کرامو رضي الله عنهم څخه قیاس ثابت سوی دی خو دلته مراد شرعي قیاس دی نه غیرشرعي.
اعتبار (خپل نظیر ته د شي رد کول) واجب دی؛ ځکه الله ﷻ فرمایي: فاعتبروا یا اولي الابصار. دلته فاعتبروا لفظ د امر راغلی دی. دا ایت د کفارو د عقوباتو په هکله دی، او د اعتبار معنی په هغو عقوباتو کښي تامل او تفکر دی، چي زموږ څخه پر مخکي خلکو تیر سوي وه، چي هغه قتل او جلاوطني ده. او لامل یي د وخت د رسول سره دښمني او د هغه تکذیب وو، نو موږ به تامل او فکر کوو له هغسي اسبابو څخه به ځانونه ساتو، چي په هغسي عذاب اخته نسو. نو د ایت حاصل داسو، چي موږ باید خپل حالت د هغو کافرانو پر حالت ورقیاس کړو. لکه څنګه چي په پورته نص کښي کي تکذیب او عداوت علت دی او وژل او شړل يې حکم دی، له کافرانو څخه و مسلمانانو ته متعدي کیږي همداسي شرعي قیاس هم دی، چي له اصل څخه فرعي ته د حرمت حکم نقلیږي، نو قیاس په عقل هم ثابت شو.
که دغه آیت د عقوباتو په تأمل او فکر سره خاص سي،نو ددې څخه د قیاس حجت عقلاً په دلالة النص سره ثابتیږي. او که چیري د عقوباتو په حق کښي خاص سي، نو بیا د قیاس حجت نقلاً په اشارة النص سره ثابتيږي نه په دلالة النص سره.
په لغوي اوضاعو کښي داسي قاعده سته: که يو اسم د موضوع له لپاره وضع سي، نو هلته اسم حقيقي معنی ورکوي، که د موضوع له څخه په غير کي وضع سي، نو هلته مستعار يا مجاز معنی ورکوي يعني له یوه څخه بل ته تعدیت کوي؛ مثلاً اسد د یو څيرونکي حيوان حقیقي نوم دی، چي په شجاعت سره مشهور دی. که دغه نوم د انسان لپاره وضع سي، نو دا استعاره ده؛ ځکه د اسد يا زمري صفت، چي شجاعت دی  په هغه انسان کښي موجود سوی دی. یعني د انسان او د حقيقي زمري تر منځ شجاعت شریک دی. په لغوي اوضاعو کي له یوه  شي څخه بل شي ته پدې شرط، چي  مشترک وصف ولري د اسم تعدیت په اجماع سره ثابت دی، قیاس د استعارې نظير دی، او د مشترک علت په لرلو سره د يوه شي حکم بل شي ته تعديت کوي دغه قياس دی، نو په اجماع سره هم قياس ثابت سو.
د قیاس مسایل
یوه پیمانه وریجي په دوو پیمانو وریجو نه سو خرڅولای ځکه دا موږ پر غنمو ور قیاسوو او مشترک علت پکښي قدر او جنس دی.
هبل تشیال لروین
له هغې وروسته پېړیو کې، لروینونو (ټلسکوپونو) نور پرمختگ وکړ. هم د ځانگړتیا، هم د ځواک او هم د کچ (size) له مخې. دا لروینونه د ښارونو له رڼا څخه لیرې او د هواوېجې (اټموسفیر) له خوپ څخه د شونتیا (امکان) تر بریده لوړ نصب شول. په دې کې یو کس ایډوین هبل (Edwin Hubble) نومېدی چې په ۱۹۲۰مو کلونو کې یې د هغه مهال تر ټولو لوی لروین په کلیفورنیا کې نصب کړی وو؛ او غوښتل یې چې زموږ له کهکشانه دباندې د نورو کهکشانونو په اړه څېړنې ترسره کړي.
قیاس
د قیاس مسایل
ب. د نص د معلول کیدو لپاره به یو مستقل نص موجود وي.
د قیاس شرطونه
نور بیا...
کجران ولسوالۍ
سرچينې
وېشنيزه:د دايکندي ولايت وېشنيزه:د افغانستان ولسوالۍ
هبل تشیال لروین
هبل (Hubble) تر اوسه پورې د ځمکې شاوخوا تر ۴،۸ ملیارډ کیلو مټره زیات واټن وهلی دی.
د متحده ايالتونو د محرميت قوانين
د ۲۰۱۷ کال د Equifax معلوماتو په راپورته کېدنه کې په متحده ايالتونو کې د مصرف کوونکي د محرميت ساتنو ته د ودې ورکولو هڅې، چې د متحده ايالتونو ۱۴۵،۵ ميليونه مصرف کونکي يې اغېزمن کړل؛ په کانګریس کې ونه منل شو.
لومړني کالونه
سمويل ډي وارن (Samuel D. Warren) او لويس ډي برېنډيس (Louis D. Brandeis) چې په يو نوي قانوني شرکت کې ملګري [شريکان] وو په دې وېره کې شول، چې د کوچنۍ کېمرې دا نوې ټيکنالوژي به د «پارونکو مطبوعاتو» له لورې وکارول شي. د دې په ليدلو سره چې دا به د شخصي حريم د حقونو پر وړاندې يوه شونې ننګونه شي، يادو دوه تنو په ۱۸۹۰ کې د «محرميت حق» تر سرليک لاندې (Harvard Law Review) ته يو لارماتوونکې مقاله وليکله. د قانونپوه روسکو پونډ (Roscoe Pound) په وينا يادې مقالې «زموږ قانون ته د يو څپرکي له ورزياتولو څخه پرته نو هيڅ هم ونه کړل» او په ۱۹۶۶ ز کال کې د قانوني درسي کتاب ليکوال هارري کالوين (Harry Kalven) ياده مقاله د قانون د بيا کتنې تر ټولو اغېزناکه وګڼله. د متحده ايالتونو پر وړاندې د کېللو “Kyllo” د سترې محکمې قضيه 533 U.S. 27 (2001) کې د مخالف او موافق دواړو ډېری قاضيانو له لورې له يادې مقالې څخه اقتباس (پرتله) وشوه.
رخشانه (سندرغاړې)
مخينه
هغه مهال افغان دودیزه ټولنه کې د مېرمنې لپاره سندرې ویل اسان نه وو. د رخشانې نورو خپلوانو او کورنۍ یې د دې له سندرو ویلو سره مخالفت کاوه، خو دا ورته تسلیم نه شوه او پلار یې هم ملاتړ وکړ. رخشانې په پیل کې د فروزان په نوم سندرې ویلې، خو وروسته په رخشانه مشهوره شوه. هغې د موسیقۍ پیل له زینب نندارې وکړ او ډېرې سندرې یې مشهورې دي.
مېرمن رخشانه پر ۱۳۴۰ او ۱۳۵۰ لمريزو کلونو د افغانستان یوه ډېره منلې او مشهوره سندرغاړې وه او د افغانستان راډیو کې یې نږدې شپږ سوه پښتو او دري سندرې ثبت کړې چې د راډيو افغانستان په ارشیف کې خوندی دی. هغې د پښتو ژبې له سندرغاړيو ارواښاد استاد اولمير، قمرگلې، عبدالحميد کندهاري سره هم گډې پښتو سندرې ويلې دي. نوموړې د افغانستان په لومړني فېلم «روزگاران» کې هم یوه سندره ویلې ده.
باید وویل شي، هغه وخت چې اروا ښاد استاد عبدالروف بېنوا د راډیو افغانستان سروال (رئیس) وو نو د رخشانې هنري نوم یې پر هغې کېښود. رخشانه د شهید داود خان د رژیم په وروستیو وختونو کې امریکا ته ولاړه او تر هغې ورځې وروسته یې د خپلو هنري هڅو او هلو ځلو سره خدای پاماني وکړه.
ميرامور ولسوالۍ
سرچينې
وېشنيزه:د دايکندي ولايت وېشنيزه:د افغانستان ولسوالۍ
روډولف ویرشو
علمي ژوند
په ۱۸۴۰ زکال کې نوموړي په پوځ کې د جراح کېدو په موخه د بېوزله کورنیو د تکړه ماشومانو لپاره یو پوځي فیلوشېپ ترلاسه کړ چې پر مټ یې هغه د برلین په فردرېش ویلهلم پوهنتون (اوس مهال د برلین هومبولت پوهنتون دی) کې د طبابت په برخه کې زده کړې پیل کړې. نوموړی تر ډېره د خپلې دوکتورا د لارښود استاد یوهانس پیټر مولر تر اغېز لاندې و. ویرشو د خپلې دوکتورا تېزس په قرنیه کې د روماتېزمي ناروغیو د نښو (De rheumate praesertim corneae) تر عنوان لاندې د ۱۸۴۳ زکال د اکتوبر په ۲۱مه دفاع کړ. نوموړی له فراغت وروسته د مولر تر لاس لاندې ډاکټر وګمارل شو. خو له دغې چارې ډېر لږ وروسته هغه په برلین کې شاریته روغتون ته د تخصص په موخه ولاړ. نوموړی په ۱۸۴۴ زکال کې د پتالوژېست رابرټ فروریپ طبي مرستیال وټاکل شو او له هغه څخه یې میکروسکوپي چارې زده کړې، همدا و چې له پتالوژۍ سره یې لیوالتیا ومونده. فروریپ د یوې تحلیلي مجلې مدیر مسئول و چې له بهرنیو لاسته راوړونو سره یې سروکار درلود او پر مټ یې ویرشو د فرانسې او انګلستان له علمي نظریاتو الهام واخیست.
بواسیر
څنگه کوای شو له دې ناروغۍ څخه وقايه وکړو يا ځان ترې وساتو:؟
هغه جراحې عملې چې د بواسېرو يا هيموروئید د ناروغۍ لپاره په لاره اچول کېږي په لاندې ډول دي ۱ـ د بواسیرو په ناحیه کې د وړو پلاستیکي پیپونوتیرول دي تر څو له احتمالي فشار سره مقاومت وکړئ شي. ۲ـ سکلرو تراپي ده یعنې دپړسیدلیو وریدونو د حجم کمولو لپاره ناحېې ته کیمیاوي مواد ترزیق کیږي. ۳ ـ په مایع نایتروجن سره د وینې درگونو حجم کموي. ۴ـ په لایزر په مرسته د بواسیرو وچول. کله کله جراحي عملیات هم د لند وخت لپاره مؤثر وي اوکیدای شي د عوامل د موجودیت پر مهال یو ځل بیا هم بواسیر پيدا شي. همدار راز استراحت ، د دردضد درملو، انتي بیوتیکو او انتي سپتیکو استعمال همدا ډول د وینې د رگونو منقبضوونکي کریمونه او د لیډو کائین کریم. په گرمو اوبو کې د ۱۰ نه تر شلو دقیقو کیناستل. او تر ټولو ډير مهم د نظافت مراعاتول دي. کله چې د تغوت له فعل وروسته له تشانابه وزئ نو د مقعد په نرمه توگه سره ومنیځئ. د یو شمیر ناروغانو تشناب ته له تلو وروسته کولمه هم راوزي چې هغوی باید یوه ورځ استراحت وکړي او په دې ناحیه د یخو کڅوړه یا د یخو اوبو مشکوله کیږدي
په روسيه کې د هم‌جنس پالونکو حقوق
له ۲۰۱۶ ز کال راهيسې د روسيې په ګڼ شمېر سيمو کې بېلابېل قوانين ټاکل شوي دي چې، د کم عمرو(زیرسن) کسانو ترمنځ د هم‌جنس پالونکو  اړيکو او اړونده مواردو قانوني وده محدودوي. د ۲۰۱۳ز کال په جون مياشت کې یو فدرالي قانو ن، د تنکيو ځوانانو ترمنځ دغیرې دوديزې جنسي اړيکو د جرم ګڼلو په ملاتړ، د ماشومانو د ملاتړ قانون د سمون په توګه تصویب شو. یاد قانون د ګڼ شمېړ هم‌جنس پاله روسي ښاریانو چې په څرګند ډول یې له قانون سره مخالفت کاوه، د نيولو لامل شو. راپورونه ښيي چې د هم‌جنس پالانو ضد پراخ لاريونونه او ان له تاوتريخوالي او کرکې سره مل جرمونه شته وو.یاد قانون، د انساني حقوقو د کتونکو، د هم‌جنس پالنې فعالانو  او نړيوالو رسنيو له نيوکو سره  مخامخ وو او د هم‌جنس پالنې  کلتور یې د جرم ګڼلو د  اصلي وسيلې په توګه یاد کړ. دا قانون د انساني حقونو اروپايي محکمې، د بیان ازادۍ له ملاتړ سره په ټکر کې وباله، خو لا تر اوسه (۲۰۲۱ ز کال) پورې هم نه دی فسخ شوی.
ختیځه نړۍ
اروپايي مفهوم
دغه مفهوم ډېری مهال لرې ختیځ ته هم اړوندېږي – هغه سیمه چې د پام وړ کلتوري او دیني مشترکات لري. ختیځه فلسفه، هنر، ادبیات او نور دودونه تر ډېره د دغې سیمې په ټولو لوړ اهمیت لرونکو برخو، لکه عامه کلتور، معماري او دودیزو ادبیاتو کې موندل کېږي. د بودیزم او هندي یوګا پراختیا تر یوه بریده د دغو لامل ګڼل کېږي.
د افغانستان دوسیې (اسټرلیا)
په سازماني کلتور کې ستونزې
دغو سندونو « د سازماني کلتور» په اړه اندېښنې، « د جنګیالي فرهنګ» په شمول اندېښنې او «د احساس نشتوالي » او «د ارزښتونو د له منځه تلو» د هغو ځانګړو هوايي ځواکونو د سرتیرو په اړه چې، په افغانستان کې خدمت کوي، په اړه اندېښنې رامنځ ته کړې دي. پردې سربېره، سندونو د دوه مهمو ډلګیو ترمنځ د ژورو اختلافونو په اړه، چې ډېری ځانګړي ځواکونه دي، اشارې ورته کړي دي.
ډاروینیزم
اصطلاحي مغشوش والی
په داسې حال کې چې لا تراوسه د ډاروینیزم اصطلاح عصري تکاملي تیورۍ ته د رجوع پر مهال د خلکو ترمنځ کارول کېده، یاده اصطلاح په زیاتیدونکي توګه د اولیوا جوډسن(Olivia Judson)، یوجینی سکاټ(Eugenie Scott) او کارل سفینه (Carl Safina) په شان ساینسي لیکوالانو  په وسیله، د عصري تکاملي تیورۍ لپاره د یوې نامناسبې اصطلاح په توګه استدلال شوې ده. د بېلګي په ډول: ډاروین د موراویايي ساینس پوه او اګیسټیني راهب ګریګور مینډل له څېړنو سره نابلد و او د پایلې په توګه یې د وراثت په اړه یوازې یو ګونګ(پېچلی – مبهم) او ناسم پوهاوی درلود. هغه فطرتاً د وروستیو تیوریکي پرمختګونو په اړه هېڅ پوهاوی نه درلود او د بېلګې په ډول، خپله د مینډل په شان د جینیتیکي بې لارۍ(انحراف) په اړه په هېڅ نه پوهېده.
هکسلي او کروپوټکین
د همدې دورې يو بل مهم تکاملي تیوریست روسي جغرافیه پوه او وتلی انارشیست (د هرج او مرج پلوی) پایوټرکروپوټکین(Pyotr Kropotkin) دی، هغه چا چې په خپل کتاب دوه اړخیزه مرسته: د تکامل یو عامل ۱۹۰۲ز کې د ډاروینیزم په مقابل کې د هکسلي د يوه مفهوم پلوي کړې ده. د هغه مفهوم، د انسان په ټولنو او حیواناتو کې د هغه څه په شاوخوا متمرکز و، چې ده د پایښت د میکانیزم په توګه د يوې پراخې کارونې په شان لیدلې وه. هغه په يوې هڅې کې بیولوژیکي او ټولنپوهنیز استدلالونه د دې لپاره وکارول، ترڅو وښيي چې د تکامل اسانولو لپاره اصلي عامل، په آزادو- متحدو ټولنو او ډلو کې د افرادو ترمنځ همکاري ده. دا د تکامل د هستې په توګه د سختې سیالۍ د مفکورې د مخنیوي لپاره وو، کوم چې د هغه وخت د مقتدرو سیاسي، اقتصادي او ټولنیزو تیوریو او د ډاروینیزم مروجه تعبیرونو ته یې یو منطق چمتو کړی وو، لکه د هکسلي په وسیله د هغو په شان، چې د کروپټکین له خوا د یوه مخالف په توګه په نښه شوي وو. د ډاروینیزم په اړه د کروپټکین مفکوره د لاندې را اخیستنې په واسطه خلاصه کېدلای شي: موږ لیدلي دي چې، د حیواناتو په نړۍ کې د نوعو لوی اکثریت، په ټولنو کې ژوند کوي او دا چې دوی په جمعیت کې له ژوند سره مبارزې لپاره غوره پیاوړتیا پیدا کړې ده: پر دې پوهېدنه چې، په یقین سره، د دې په ډارویني پراخه مفهوم کې- یوازې د شتوالي د وړتیا لپاره د یوې مبارزې په شان نه، بلکې د ټولو هغو طبیعي شرایطو پر وړاندې د یوې مبارزې په څېر، چې نوعو ته نامساعد وي. د حیواناتو هغه نوعې چې په کې انفرادي مبارزه خپلو محدودو بریدونو ته راکمه شوې او د متقابلې مرستې عملي کول يې خورا لوی پرمختګ ته رسېدلې وي، په ثابت ډول ترټولو خورا ګڼ شمېر، تر ټول خورا هوسا او تر ټولو زیات اضافې پرمختګونو لپاره مساعدې دي. هغه دوه اړخیزه ساتنه، چې په دې حالت کې ترلاسه کېږي، زوړ عمر ته د رسېدلو او د تجاربو راټولولو امکان، لوړ فکري پرمختګ او د ټولنیزو عادتونو اضافې وده، د نوعو ساتنه، د هغو پراختیا او اضافه پرمختلونکی تکامل يې خوندي کوي. په مقابل کې يې ناټولنیزې نوعې محکومې دي ،ترڅو له منځه ولاړې شي.
پیټر کروپټوکین، دوه اړخیزه مرسته: د تکامل یو عامل(۱۹۰۲ز)، پایله
گرمسېر ولسوالۍ
گرمسېر ولسوالۍ د افغانستان د هلمند ولايت یوه ولسوالۍ ده. په دغې ولسوالۍ کې د مېشتو خلکو شمېر ۱۰۷،۱۵۳ وگړو ته رسېږي.
د امریکا متحده آیالاتونه
د امریکا متحده آیالاتونه (U.S.A يا USA) په عمومي توګه د متحده ايالاتو يا امريکا په نوم پېژندل کېږي، يو هېواد دی چې په شمالي امريکا کې پروت دی. له پنځوسو ايالتونو، يوې فدرالي سيمې، پنځو لويو غیر ثبت شوو سيمو، ۳۲۶هغو سيمو چې د اصلي اوسېدونکو له خوا ادره کېږي او له ځينو نورو کوچنيو سيمو څخه جوړ دی. مساحت يې درې اعشاريه اته ميلیونه مربع ميله دی (نهه اعشاريه اته ميليونه مربع کيلومتر)، د مساحت له مخې د نړۍ درېيم يا څلورم ستر هېواد دی. متحده ايالات په شمال کې له کاناډا سره پراخ سرحد لري، په سويل کې له مکسيکو سره او له باهاما، کيوبا او روسيې سره محدوده سمندري پوله لري. له ۳۳۱ ميليونه څخه د زيان نفوس له لرلو سره، د نفوسو له اړخه په نړۍ کې درېيم ستر هېواد دی. پلازمېنه يې واشنګټن ډی.سي دی او تر ټولو ګڼ مېشته ښار يې نيويارک دی.
متحده ايالات يو زيات پرمختللی هېواد دی، دا هېواد د ټولې نړۍ د ناخالص کورني توليد يو پر څلورمه برخه جوړوي او د اسعارو د تبادلې  بیو(نرخونو) پر بنسټ د ناخالص کورني توليد له نظره، د نړۍ يو ستر اقتصاد دی. د ارزښت له پلوه، متحده ايالات د نړۍ تر ټولو ستر د توکو واردوونکی او دویم ستر صادرونکی هېواد دی. که څه هم، د دې هېواد ټول نفوس د نړۍ څلوراعشاريه دوه سلنه نفوس جوړوي، دا هېواد د نړۍ د ټولې شتمنۍ نهه وېشت اعشاريه څلور سلنه شتمني په واک کې لري، دا تر ټولو زيات سهم دی چې يو هېواد يې په اختيار کې لري. متحده ايالات د نړۍ د نظامي لګښتونو يو په درېيمه برخه جوړوي، د نړۍ په کچه پياوړی پوځي ځواک  او په نړيواله کچه يو مخکښ سياسي، کلتوري او علمي ځواک دی.
د برازیل اقتصاد
تاریخ
ورپسې، برازیل یوه پياوړې اقتصادي او وګړيزه وده هم تجربه کړه، ددې تر څنګ له اروپا څخه برازيل ته خلکو ډله ييز کوچ هم وکړ، عموماً له پرتګال (د ازیویانو او مادیریانو په ګډون)، اټالیې، اسپانیې، المان، پولنډ، اوکراین، سوټزرلینډ، اتریش او روسيې څخه هلته کوچېدلي وو. تر ۱۹۳۰ز لسیزې پورې په کمه اندازه کډوال د نیدرلینډ، فرانسې، فینلینډ، ایسلینډ څخه او سکنډناویايي هیوادونو، لیتوانیا، بیلجیم، بلغاریه، هنګري، یونان، لاتویا، انګلستان، ایرلینډ، سکاټلینډ، کرواټیا، چک جمهوریت، مالټا، شمالي مسیډونیا او لوګزامبورګ څخه، د منځني ختیځ (په عمده توګه له لبنان، سوریې، او ارمينیا)، جاپان، متحده ایالات، او جنوبي افریقا څخه راغلي وو.
په ۲۰۰۷ز کال کې، د ۲۰۹ میلیون نفوس او لویو طبیعي زیرمو په لرلو سره، برازیل په نړۍ کې یو له لویو لسو بازارنو څخه دی، کوم چې په لسګونه میلیونه ټنه فولاد، ۲۶ میلیونه ټنه سیمینټ، ۳.۵ میلیونه د تلویزیون سيټونه او درې میلیون یخچالونه تولیدوي. سربیره پر دې، په کال کې شاوخوا ۷۰ میلیونه مکعب متره پټرولیم په تیلو، غورو توکو، پروپان ګاز او د سلګونه ډوله پيټروکيميکل په يوه پراخه لړۍ بدلیږي.
ملي عاید
ملي عاید معمولا د یو کال په اوږدو کې په اقتصاد کې د تولید شویو نهايي توکو او خدمتونو د تولید په پایله کې ترلاسه شوي ټولیز عاید ته ملي عاید ویل کېږي. او یا هم دا چې: د یو کال په اوږدو کې د یو هېواد د وگړو له لوري د هغوی د منابعو په وسیله، چې د نهايی توکو او خدمتونو په تولید کې ترې گټه اخېستل شوي وي ترلاسه شوي عاید ته ملي عاید ویل کېږي، چې په ناخالص داخلي تولید باندې ترسره شوي لگښتونو سره مساوي وي.
د ملي عاید محتوا
ملي عاید په لاندنې فرمول سره محاسیه کېږی :
کجکي ولسوالۍ
سرچينې
وېشنيزه:د هلمند ولايت وېشنيزه:د افغانستان ولسوالۍ
لښکرگاه ولسوالۍ
لښکرگاه ولسوالۍ د افغانستان د هلمند ولايت یوه ولسوالۍ ده. په دغې ولسوالۍ کې د مېشتو خلکو شمېر ۲۰۱،۵۴۶ وگړو ته رسېږي.
موسی کلا ولسوالۍ
موسی کلا ولسوالۍ د افغانستان د هلمند ولايت یوه ولسوالۍ ده. په دغې ولسوالۍ کې د مېشتو خلکو شمېر ۱۳۸،۸۹۶ وگړو ته رسېږي.
ماه پرور بېګم
ملکه
ملکه ماه پرور بېګم د مروارید بېګم لور او د افغانستان د وروستنی شاه محمد ظاهر شاه خواښې وه د ۱۹۲۹تر ۱۹۳۳م کلونو ترمنځ د افغانستان ملکه وه.
نوزاد ولسوالۍ
نوزاد ولسوالۍ د افغانستان د هلمند ولايت یوه ولسوالۍ ده. په دغې ولسوالۍ کې د مېشتو خلکو شمېر ۱۰۸،۲۵۸ وگړو ته رسېږي.
د کندهارعام وژنه
وژنې
د پېښې له څېړنو څخه د باخبره دولتي چارواکو په خبره، اډې ته د بېلز تر بېرته ستنېدو پورې دغه وژنې په دوه پړاونو کې ترسره شوې دي. یو افغان ساتونکي اډې ته د سهار په ۱:۳۰ بجه د یو سرتېري د بېرته راګرځېدو او بل ساتونکي د سهار په ۲:۳۰ بجو له اډې څخه د بل سرتېري د وتو خبر ورکړ. باور په دې دی چې بېلز لومړی د الکوزي سیمې ته تللی چې د بلمبي کمپ شمالي لوري ته نیم مایل (۰.۸ کیلومتره) لرې موقعیت لري؛ دویم ځل د کمپ سویلي لوري ته په ۱.۵ مایله (۲.۴ کیلومتره) فاصله کې پروت د نجیبان (په لومړنیو راپورونو کې بلندي یاد شوی) کلي ته تللی دی. په الکوزي سیمه کې څلور کسان مړه او شپږ ټپیان او همدارنګه په نجیبان کې ۱۲ تنه وژل شوي و. په اډه کې میشتو امریکايي ځواکونو په الکوزي کلي کې د ډزو غږونه واورېدل، خو له خپلو برجونو څخه یې د الکوزي کلي له لیدو پرته کوم بل اقدام ترسره نه کړ. د مارچ تر ۲۲مې نېټې پورې د متحده ایالاتو چارواکو د نهو ماشومانو، څلور نارینه و او درې ښځو په ګډون د ۱۶ تنو مړینه تائید کړه. د مارچ په ۲۲مه دغه شمېره ۱۷ تنه وښوول شوه، خو وروسته بېرته ۱۶ تنو ته راکښته شوه. په پیل کې راپور ورکړل شوی و چې پنځه تنه ټپیان شوي، خو وروسته د ټپیانو شمېر شپږ تنه وښودل شو.
د برید کوونکو شمېر
د متحده ایالاتو د چارواکو په خبره دغه برید د یوه سرتېري – بریدمن رابرټ بېلز – له خوا ترسره شوی. د متحده ایالاتو د پوځ چارواکو افغان چارواکو ته د دغې اډې د امنیتي کمرو ویډیوګانې وښودې څو ثابته کړي یوازې یو کس د دغو وژنو لامل ګرځېدلی.
د مصر اقتصاد
تاريخ
له ۱۸۵۰ز لسيزې څخه تر ۱۹۳۰ز لسيزې پورې، د مصر اقتصاد تر ډېره بريده د پمبې په اوږدو غوټو متکي و، کوم چې د محمد علي (۱۸۰۵-۴۹) د واکمنۍ پر مهال د ۱۸۲۰ز لسيزې په منځ کې وړاندې شوې ووه او د ډنډونو د اوبه خور پر ځای د دايمي او نوي اوبه خور په بدلون سره شونی شول. د پمبې کښت د يو هيله من پروګرام مهم عنصر و، کوم چې مصري واکمن د اقتصاد د متنوع کولو او پرمختګ ورکولو لپاره پيل کړی و.
د ۱۹۰۰ز لسيزې په وروستيو کې چټکه اقتصادي  وده پای ته ورسېده. په اسانۍ سره د لاسرسي وړ ځمکې وړاندې کېدل تر ډېره بريده ختم شوي و او ګڼ کښتونه، په پمبې تمرکز او دایمي اوبه خور د ځمکې ښېرازي له منځه وړې وه. د ۱۹۰۰ز لسيزې په لومړيو کې د پمبې توليد کم شو او يواځې په ۱۹۴۰ز لسيزه کې دا توليد د سرې او اوبو د ويالو د تېرولو په څېر نويو وسايلو کې د پانګونې په مټ، بېرته پخوانۍ کچې ته ورسېد.
د منځني ختيځ د ډېرو هېوادونو په څېر، مصر هم د تيلو په لوړېدو کې برخه واخيسته او د دې په پايله کې راغلي سقوط څخه وځورېد. شته شمېرې ښودنه کوي چې د ۱۹۷۵ او ۱۹۸۰ز کلونو تر منځ جي ډي پي (د ۱۹۸۰ په نرخونو) په کلنۍ کچه يوولس سلنه وده وکړه. دا د پام وړ بريالينتوب د توليداتو يا کرنې په مرسته نه، بلکې د تيلو د صادراتو، لېږد رالېږد، بهرنيو مرستو او همکاريو څخه لاس ته راغله. د ۱۹۸۰ز لسيزې له منځ څخه، د ۱۹۸۵-۸۶ز کلونو د تيلو په نرخونو کې د کموالي له امله د جي ډي پي وده سسته شوه. په راتلونکو دوه کلونو کې، په جي ډي پي کې په کلنۍ کچه ۲.۹ سلنې څخه ډېره وده ونه شوه. د راتلونکي لپاره اندېښنه دا وه چې د پانګونې لپاره ټاکل شوې تناسب د ۱۹۷۵-۸۵ لسيزې په اوږدو کې نږدې ۳۰ سلنه کم او په ۱۹۸۷ز کال کې ۲۲ سلنه پاتې شو.
له دې وروسته ګڼ اضافي اقتصادي پړاونه راغلل:
جيمز مينرو
د ژند لومړي کلونه
په يوولس کلنۍ کې مونری د ولسوالۍ په يوازيني ښوونځي «کمپبل ټاون» پوهنځي کې داخل شو. نوموړی دې ښوونځي ته په ټول کال کې يوازې يوولس اونۍ ورغی، ځکه چې په کروندځای کې يې کار ته اړتيا وه. په دې موده کې مونری له خپل مشر ټولګيوال «جان مارشال» سره ملګرتيا پيدا کړه. د مونری مور په ۱۷۷۲ز کال کې مړه شوه او پلار ورپسې دوه کاله وروسته مړ شو. سره له دې چې هغه له خپل مور او پلار څخه د مريانو په ګډون شتمني په ميراث وړې وه، شپاړس کلن مونری اړ شوی و، چې له ښوونځي ووځي، تر څو کشران وروڼه وپالي. د هغه د تره زوی  جوزف جونز، چې خپل بچيان يې نه درلودل، د مونری او د هغه وروڼو پالونکی شو. جونز چې په ويرجينيا کې د برګسس د مجلس غړی و، مونری يې د ويرجينيا ويليامزبرګ ته بوت او د ويليام او ماري په پوهنځي کې يې داخل کړ. جونز همدا راز مونری له مهمو ويرجينيايانو سره معرفي کړ، لکه: تاماس جفرسن، پاټريک هنري او جورج واشنګټن. په ۱۷۷۴ز کال کې د نه زغم وړ قوانينو په غبرګون کې په ديارلسو مستعمرو کې د بریتانيې د حکومت پر ضد مخالفتونه مخ پر زياتېدو شول او ويرجينيا د لويې وچې لومړي کانګرس ته خپل استازی واستاوه. مونری د ويرجينيا د مستعمرې د والي لارډ ډانمور پر ضد مخالفت کې ښکېل و او د والي پر ځای بريد کې يې برخه لرله.
علي محمد مخلص
چاپ شوي نښيرونه يې
۳- د حالنامې اوډنه او پر هغې زياتونه.
ښځې د محاسبې په برخه کې
۱۸۰۰ لسيزې
له کورنۍ جګړې څخه وروسته په متحده ايالاتو کې ډېرې ښځې د انساني کمپيوټر [مخکې له دې چې برېښنايي کمپيوټرونه جوړ شي، هغه چا ته چې رياضيکي محاسبې به يې تر سره کولې انساني کمپيوټر ويل کېدل] يا په لنډ ډول د محاسب په توګه وګمارل شوې. د دې مېرمنو له ډلې ډېری د جګړې کونډې وې، چې د ځان د ملاتړ لپاره يې لارې لټولې. نورې مېرمنې هغه وخت وګومارل شوې، چې حکومت د نارينه وو د کمښت له امله ښځو ته د دندې د اشغالولو لپاره پوسټونه پرانيستل.
اجمل خان ذاهد
زده کړې
،په کال 1987 زېږدي کې د افغانستان کمېشنرۍ مربوط ښوونځي کې داخل او په 1995 زېږدي کې يي منځنۍ دوره په کاميابۍ سره سرته ورسوله.د نورو زده کړو لپاره په پاکستاني گورنمنټ های سکول کې په 1996 دا خل او په 1998 کال کې په کاميابۍ فارغ شو، په 1998 کال کې گورنمنټ ډگري کالج وټې پوهنې په برخه کې تحصيل وکړاو په  2003 زېږدي کال کې کاميابي سره پای ته ورساوه، د سکول زده کړو تر څنگ يي د انگلسي ژبې او کمپيوټر په برخه کې پوره تجربه لاس ته راوړيده.
ژانګ هينګ
د ژوند لومړي کلونه
د نانيانګ د « Xi'e» په سيمه (د اوسني هنين ايالت په نانيانګ شمال کې) کې زېږېدلی و، ژانګ هينګ په يوه قدرمنه خو غېر شتمنه کورنۍ کې زېږېدلی و. د هغه نيکه ژانک کان (張堪) د دې سيمې والي او يو له هغو مشرانو څخه و چې د Xin د «وانګ مانګ» غاصب له مړينې وروسته (9-23) يې د سترواک «ګوانګ وو» (25-57) له خوا د هان د واکمنۍ بيا تر لاسه کولو ملاتړ کړی و. په لس کلنۍ کې د ژانګ پلار ومړ، او هغه د خپلې مور او نيا له خوا وپالل شو.
سيد رسول رسا
چاپ شوي‌ نښيرونه يې
۷- د ژوند دوزخ.
له تاریخي پلوه د ښځو قانوني حقونه
رومي قانون (د لرغوني روم قانون)
د لرغوني روم قوانین د لرغوني آتن د قوانینو په څېر، ښځو ته کوم حقونه نه ورکول. رومي تابعیت څو ډوله و او ښځو کولای شول، د دویمې طبقې تابعیت ترلاسه کړي چې یو شمېر هغه محدود امتیازات او قانوني ملاتړ چې بې تابعیته آزادو کسانو او غلامانو نه لرل ،دوی ته یې وړاندې کول؛ خو دغه امتیازات د نارینه وو په کچه نه و. د روم ټولنه او قانون په شدت سره جنسیت پلوه او مرد سالاره وه؛ چې قانون ښځې له رایو ورکولو، دولتي چوکیو ترلاسه کولو، د مدني کشیشانو په توګه له دندې ترلاسه کولو او یا هم په رومي پوځ کې په هره کچه له خدمت کولو منع کولې.
د طلاق حق
د اسلامي قانون (شریعت) له مخې نارینه یوازې کولای شي، د خپلې ښځې په شتون کې ووايي چې: «تا طلاق کوم» او یا درې ځله د «طلاق» له کلیمې کار واخلي، څو طلاق رسمي بڼه ومومي؛ له دې سره درې میاشتې باید صبر وشي، څو معلومه شي آیا مطلقه ښځه امېدواره ده او که نه، که چېرې وي، د ماشوم تر زېږون پورې طلاق نافذ نه دی. د اسلامي شریعت له مخې: ښځو تل دا حق لرلی چې له خپل مېړه طلاق واخلي، خو باید اسلامي محکمې ته مراجعه وکړي او د خپل جلا کېدو دلایل وړاندې کړي چې ظلم، د ضروریاتو نه پوره کول، د مېړه تېښته یا نه شتون، د مېړه جنسي کمزورتیا او یا نور لاملونه په کې شاملېږي. له دغو دلایلو پرته هم ښځې کولای شي، له بلې لارې په کار اخیستو چې ورته خلع وایي، طلاق واخلي، خو بیا ښځه اړ ده، هغه مهر (مهریه، د ناوې تحفه) چې مېړه ورته د واده پر مهال ورکړی، بېرته مېړه ته ورکړي. د مېړه له خوا د هر ډول طلاق ورکولو وروسته، پخوانی ښځه حق لري چې د خپل مهر پاتې یا «ځنډول» شوې برخه هم له مېړه واخلي.
افتخار الحسن کاندهلوي
وفات
^ "हजरत साहब के पैगाम को आगे बढ़ाएगा परिवार". Amar Ujala.
عیسویت په متحده ایالاتو کې
پروتستانتوب
د دین د معلوماتو/ډېټا ارشیف (ARDA) د اصلي کلیسا د غړو شمېر ۲۶۳۴۴۹۳۳ ښیي چې په مقابل کې یې ۳۹۹۳۰۸۶۹ د پروتستان کلیسا انجیلي غړي شته. داسې شواهد شته چې د اصلي فرقو په پرتله د انجیلي کلیساوو په غړیتوب کې بدلون شته دی.
سورن کی یرکګارډ
د کی یرکیګارډ د دینپوهنې کار د عیسویت پر اخلاقو، د کلیسا پر بنسټ، د عیسویت د خالصو معقولو شواهدو تر منځ توپیر، د خدای او انسان تر منځ لایتناهي کیفي توپير او له ګاډ-من (العیاذبالله، هغه انسان چې هم د خدای او هم د یو انسان ځانګړنې ولري، ژباړن) عیسی(ع) سره د فرد ذهني اړیکه چې له ایمان څخه ترلاسه کېږي تمرکز لري. د هغه ډېری کارونه په عیسویت کې پر خدايي مینه راڅرخیږي. هغه د ډنمارک کلیسا په څېر د دولت تر کنترول لاندې (سیزارو پاپیزم [د ټولنیز واک او سیاسي سیکولار حکومت د ترکیب اېډیالوژي، ژباړن]) د یو دین په توګه د عیسویت پر اوصولو او کړنو سخته نیوکه لرله. د اروا پوهنې په برخه کې د هغه کار د انسانانو عواطف او احساسات د فرد په ژوند کې د هغه د ژوند له انتخابونو سره ارزوي.
كامل غریبی
وېشنيزه:1962 زېږېدنې
ممتاز ارمان
فرهنگي کارونه
ممتاز ارمان په کابل کې دخوشحال فرهنگي ټولنې، په مسکوکې  دافغانستان فرهنگی انجمن او په ډنمارک کې دافغانستان دفرهنگ ټولنې له بنسټ  اېښودونکو غړو څخه دی. ممتاز ارمان له ډېرو کلونوراپدېخوا شعرونه او نثرونه لیکي او ژباړې کوي.
افغان ـ جرمن آنلاین وېبپاڼه
افغان جرمن آنلاین = انټرنټپ پته = ( www.afghan-german.com ) يوه خبري ، کولتوري ، سياسي او ټولنیزه غږیزه وېبپاڼه ده چې له المان څخه خپرېږي. دغه وېبپاڼه په جرمني کې د مېشتې يوې افغانې خپل لاسې ډلې لخوا چلېږي چې د چلوونکيو نوم یې په وېبپاڼه کې ندي لیکلي.
سانسور په وینزویلا کې
د وینزویلا اساسي قانون وايي چې د وینا ازادي او د مطبوعاتو ازادي خوندي ساتل کېږي. ۵۷ ماده بیانوي: "هرڅوک نارینه یا ښځينه حق لري چې خپل افکار او نظرونه په شفاهي، کتبي یا د بیان په هره بل بڼه په ازاده توګه څرګند کړي او د دې موخې لپاره د اړیکې او خپرېدو هره وسیله وکاروي او  هېڅ سانسور باید را منځ ته نه شي. " دا هم بیانوي هغه سانسور منع دی چې د عامه چارواکو اختیار د هغو مسایلو په اړه محدودوي چې د راپور ورکړه یې مسؤلیت دی. " د ۵۸ مادې له مخې، "هرڅوک پرته له سانسور، پر وخت، ريښتینو او د بې پرې معلوماتو حق لري.... "
د تلویزیون سانسور
CNN en Español  د ۲۰۱۷ زېږديز کال د فبروري په ۱۲ له یوه خبري راپور وروسته د CONATEL  له خوا لغو شو چې د وینزویلا حکومت یې تورن کړ چې د عراق په بغداد کې د خپل سفارت له لارې د منځني ختیځ هیوادونو خلکو ته چې مشکوک شالید لري د ګټې لپاره پاسپورتونه او ویزې پلوري. حکومت دغه راپور " د وینزویلا د خلکو سولې او دیموکراتیک ثبات ته یو ګواښ وباله په داسې حال کې چې دوی یو نه زغمونکی چاپېریال رامنځ ته کوي."
سمندرګی
د سمندرګي د سطحې له پاسه چلېدونکي بادونه څپې توليدوي، چې رغي يا سطحي اوبو ته د ننوتلو پر مهال ماتېږي. بادونه د ماتېدنې له لارې د سطحې بهيرونه هم جوړوي، چې په ټول سمندر کې د اوبو بطي مګر ثابت دورانونه برابروي. د دوران لارښوونې د لويو وچو د بڼو او د ځمکې د تاوېدنې (د کوريولېس اغېزه) په ګډون د ځينو عواملو له لورې اداره کېږي. د سمندرګي ژور بهيرونه چې د نړيوال لېږدونکي ملاوندنې (کمربند) په توګه پېژندل کېږي، له قطبونو څخه هر سمند ته سړې اوبه لېږدوي. څپې يا “Tides” چې په عمومي ډول په ورځ کې دوه ځلې د سمندرګي د کچو لوړېدل او ښکته کېدل دې، د ځمکې د تاوېدنې او په مدار کې د حرکت کونکې سپوږمۍ او يو څه د لمر د جاذبي اغېزو له امله دي. څپې ښايي په خليجونو د سيند يا خليج په خوله کې د بحيرې ننوتونکې برخو کې يوه خورا لوړه لري. تر سمندر لاندې زلزلې چې تر سمندرونو لاندې د tectonic plates [په عمومي ډول منل شوې ساينسي تيوري ده، چې «د ودانۍ اړوند معنی لري»] خوځښتونو څخه رامنځته کېږي، د اورغورځونکو غرونو، لويو ځمکې ښوېيدنو يا د لويو اسماني کاڼو د اغېزو غوندې د وېجاړونکې سونامې لامل کېدلی شی.